SET ปรับขึ้นต่อตามตลาดตปท.กลับมาเล่นหุ้นใหญ่ Story เด่น
นักวิเคราะห์มองดัชนีหุ้นไทย มีโอกาสปรับขึ้นตามตลาดโลกหลังตัวเลขเศรษฐกิจสหรัฐฯออกมาดีเกินคาด การยืนเหนือ 1,400 จุดได้อีกครั้ง ซึ่งเป็นสัญญาณบวกระยะสั้น อย่างไรก็ตามให้ระวังแรงขายทำกำไรหลังขึ้นมา 2 วันติดต่อกัน ขณะที่คาดว่ายังมีเม็ดเงินจากกองทุน LTF อีก 2-3 หมื่นล้านบาทเข้ามาหนุนช่วงปลายปี การลงทุนเก็งกำไรหุ้นในใหญ่ที่กลับมาเป็นกลุ่มนำตลาดอีกครั้ง โดยเฉพาะกลุ่มธนาคาร และพลังงาน รวมถึงหุ้นที่มีที่มี Story เด่น
3 พ.ย. 2558

ข่าวหุ้นธุรกิจออนไลน์รายงาน เช้านี้ ณ เวลา 9.18 น. ค่าเงินบาทอยู่ที่ 35.54 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้นวันนี้ โดยได้รับปัจจัยหนุนจากการพุ่งขึ้นของตลาดหุ้นนิวยอร์กรับข้อมูลเศรษฐกิจที่แข็งแกร่งของสหรัฐฯ
นักวิเคราะห์มองดัชนีหุ้นไทย มีโอกาสปรับขึ้นตามตลาดโลกหลังตัวเลขเศรษฐกิจสหรัฐฯออกมาดีเกินคาด การยืนเหนือ 1,400 จุดได้อีกครั้ง ซึ่งเป็นสัญญาณบวกระยะสั้น อย่างไรก็ตามให้ระวังแรงขายทำกำไรหลังขึ้นมา 2 วันติดต่อกัน ขณะที่คาดว่ายังมีเม็ดเงินจากกองทุน LTF อีก 2-3 หมื่นล้านบาทเข้ามาหนุนช่วงปลายปี การลงทุนเก็งกำไรหุ้นในใหญ่ที่กลับมาเป็นกลุ่มนำตลาดอีกครั้ง โดยเฉพาะกลุ่มธนาคาร และพลังงาน รวมถึงหุ้นที่มีที่มี Story เด่น
หุ้นเด่นเลือก AOT-SCC-PTTGC-MINT-SAWAD-BEAUTY-EPG-CK-STEC-KTB-TISCO-KKP-ITD-UNIQ-KSL และ CHO
 
บล.แอพเพิล เวลธ์ ระบุในบทวิเคราะห์ (3 ต.ค.) ตลาดหุ้นไทยวานนี้ตลาดได้แรงหนุนจากแรงซื้อในหุ้นกลุ่ม Market Cap.ขนาดใหญ่ในกลุ่มธนาคาร, PTT และ SCC ส่วนหนึ่งน่าจะเป็นแรงซื้อในช่วงท้ายปีจากเม็ดเงิน LTF-RMF
วันนี้ติดตามการประชุม ครม.ซึ่งจะมีการอนุมัติสิทธิ์ประโยชน์ทางภาษีกับการลงทุนภาคเอกชน และการลดขั้นการทำงาน PPP โครงการลงทุนรถไฟฟ้า 7 เส้นทางระหว่างรัฐและเอกชน และในวันจันทร์ต้นสัปดาห์หน้าจะมีการเปิดประมูล E-Auction รถไฟทางคู่สายฉะเชิงเทรา-แก่งคอย
กลยุทธ์การลงทุน ดัชนี SET สามารถยืนเหนือ 1,400 จุดได้อีกครั้ง ซึ่งเป็นสัญญาณบวกระยะสั้น ประเมินดัชนีน่าจะ Sideway ในกรอบแนวรับ 1,400 จุด แนวต้าน 1,420-1,430 จุด แนะนำเก็งกำไรกลุ่มรับเหมาก่อสร้าง ITD, STEC, UNIQ (+เริ่มประมูลรถไฟทางคู่สายฉะเชิงเทรา-แก่งคอย)
 
บล.ซีไอเอ็มบี (ประเทศไทย) ระบุในบทวิเคราะห์ (3 ต.ค.) ว่า SET วันนี้น่าจะปรับตัวขึ้นต่อแต่สุดท้ายจะมีแรงขายทำกำไรหลังขึ้นมา 2 วันติดต่อกัน โดยประเด็นที่ต้องจับตาในวันนี้คือ การประชุม ครม. ในเรื่องการที่จะร่นระยะเวลาการก่อสร้างรถไฟฟ้า ขณะที่ดัชนีตปท.ต่างปรับตัวขึ้น ให้แนวต้านที่ 1,419-1,422 แนวรับที่ 1,409-1,405 จุด
 
บล.ธนชาต ระบุในบทวิเคราะห์ (3 ต.ค.) ว่า SET กลับมายืนเหนือ 1,406-1,408 จุด เป็นสัญญาณ “กลับตัว” พร้อมกับการฟื้นตัวตลาดหุ้นโลก Dow Jones บวก 0.94% จากตัวเลขเศรษฐกิจ PMI สหรัฐฯ ออกมาดีกว่าที่คาดการณ์ไว้ ส่งผล SET ปรับสูงขึ้นต่อด้วยเป้าหมายปลายเดือน พ.ย.ที่ 1,450 จุด และคงเป้าหมายปลายปีที่ 1,500 จุด มอง SET ซื้อขายที่ PE16 13.9 เท่ามี Downside Risk จำกัด ขณะที่คาดเม็ดเงินจากกองทุน LTF อีก 2-3 หมื่นล้านบาทเข้ามาหนุนช่วงปลายปี
หุ้นใหญ่กลับมาเป็น “กลุ่มนำ” ตลาดอีกครั้ง โดยเฉพาะกลุ่มธนาคาร และพลังงาน รวมไปถึงกลุ่มหุ้นที่มี Story เด่น แนะนำ “ซื้อ”
 
บล.กรุงศรี ระบุในบทวิเคราะห์ (3 ต.ค.) คาดการณ์มุมมองทางเทคนิค SET เมื่อวันก่อนให้ภาพเพียงแค่ technical rebound ซึ่งปิดที่ MA10 พอดี รูปแบบของระยะสั้นจากที่ปรับลงก่อนหน้าจะเริ่มเข้าสู่แนวโน้ม sideway หลังจากที่ดีดตัวเมื่อวานนี้อาจเริ่มแกว่งตัวไร้ทิศทาง มีโอกาสการแกว่งลงทดสอบ 1,400 จุด ขณะที่  MACD +4.15 ทำให้สัญญาณกราฟดังกล่าวเป็นภาพระยะสั้นแกว่งตัว แต่ระยะยาวขาขึ้น( MACD เป็นบวก)
แนวโน้มของตลาดจะเคลื่อนไหวที่กรอบ 1,400-1,416
หุ้นที่เลือกวันนี้มีโอกาสปรับขึ้น แนะนำซื้อเก็งกำไร KSL และ CHO